b'\n_START_ARTICLE_\nLinda Tanner\n_START_PARAGRAPH_\nLinda Tanner, o. s. Anttila (24. kes\xc3\xa4kuuta 1882 Tyrv\xc3\xa4nt\xc3\xb6 \xe2\x80\x93 10. marraskuuta 1978 Helsinki) tunnetaan parhaiten ministeri ja puoluejohtaja V\xc3\xa4in\xc3\xb6 Tannerin puolisona. H\xc3\xa4n kirjoitti my\xc3\xb6s muistelmateoksen sek\xc3\xa4 suomensi muutamia kirjoja.\n_START_SECTION_\nHenkil\xc3\xb6historia\n_START_PARAGRAPH_\nLinda Tannerin is\xc3\xa4 oli kalastaja Kalle Anttila. H\xc3\xa4n p\xc3\xa4\xc3\xa4si ylioppilaaksi ja opiskeli vuodesta 1903 Helsingin yliopistossa fysiikkaa ja matematiikkaa. Linda Tanner oli naimisissa vuodesta 1909 V\xc3\xa4in\xc3\xb6 Tannerin kanssa. Heill\xc3\xa4 oli kahdeksan lasta, joista yksi oli l\xc3\xa4\xc3\xa4k\xc3\xa4ri, tietokirjailija ja terveyskasvattaja Maija Taka (1912\xe2\x80\x931984). Vuonna 1923 V\xc3\xa4in\xc3\xb6 Tanner osti Sorkin tilan Vihdist\xc3\xa4 ja t\xc3\xa4m\xc3\xa4n tilan hoito j\xc3\xa4i paljolti Linda Tannerin vastuulle.'